Vermeende Ceres-babaverkragter in hegtenis geneemŉ Man is Woensdag in hegtenis geneem in verband met die onlangse verkragting van ŉ vier maandeoue baba en ŉ sewejarige seun in Ceres in die Wes-Kaap. Lt.kol. André Traut het Donderdag gesê die 25-jarige man, ŉ plaaslike plaaswerker, is in hegtenis geneem en gaan na verwagting vandag in die Ceres-landdroshof verskyn. “Geweld teen kinders is een van die polisie se top prioriteite, en ons sal nie rus totdat enige verdagte in verband met so ŉ oortreding aangekeer word nie,” het hy gesê. “Ons is tevrede met die uitkoms van die ondersoek tot dusver en wil graag die Ceres-gemeenskap bedank wat gehelp het met die ondersoek oor die afgelope tyd.” Die baba het op 3 Augustus saam met haar ouers in hul bed geslaap toe ŉ man haar gegryp en verkrag het. ŉ Sewejarige seun is in dieselfde huis verkrag. Die polisie het aanvanklik ŉ 32-jarige man ondervra, maar hy is vrygelaat. Lees ook: Verkragte baba van Ceres sterk aan Ceres-kinderverkragtings: Verdagte ondervra Babadogtertjie, boetie verkrag